ai4bharat/Pralekha huggingface dataset:
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 193.45 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست زیر علاج معاملوں کی تعداد 17,883 ہے۔
فی الحال زیر علاج مریضوں کی شرح 0.04 فیصد ہے۔
سردست ملک میں شفایابی کی شرح 98.74 فیصد ہے۔
گزشتہ 24 گھنٹوں کے دوران 2,134 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,26,15,574 ہوگئی ہے۔
پچھلے 24 گھنٹوں کے دوران 2,338 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 85.04کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,63,883 ٹیسٹ کئے گئے۔
وزارت خزانہ
آٹھ اعشاریہ دو پانچ فیصد جی ایس 2022 کی ادائیگی
جی ایس 2022 کا 8.20 فی صد بقایاجات پندرہ فروری 2022 تک قابل ادائیگی ہے۔ مذکورہ تاریخ سے کوئی سود لاگو نہیں ہوگا۔ اگر کوئی بھی ریاستی حکومت ادائیگی والی تاریخ پر تعطیل کا اعلان کرتی ہے تو نیگوشیبل انسٹرومنٹ ایکٹ 1881 کے تحت قرض یا قرضہ جات اس ریاست میں ادائیگی آفیسر کے ذریعہ اس سے قبل کے کام کے دن میں ادا کئے جائیں گے۔
گورنمنٹ سیکورٹیز ریگولیشن 2007 کے ذیلی ضابطے 24  اور 24 کے مطابق میچورٹی کی ادائیگی گورنمنٹ سیکورٹی کے رجسٹرڈ ہولڈر کو جو رعایتی جنرل لیجر یا کنسٹی ٹینٹ سبسڈیری جنرل لیجر اکاؤنٹ یا اسٹاک سرٹیفکیٹ کی شکل میں ہو ایک پے آرڈر کی کی شکل میں کی جائے گی جس میں متعلقہ بینک کھاتے کی تفصیلات شامل ہوں گی یا کسی بھی ایسے بینک میں ہولڈر کے کھاتے میں ہوگی جہاں الیکٹرونک طریقے سے رقوم کی وصولی کی سہولت موجود ہے سیکورٹیز سے متعلق ادائیگی کے مقصد کے لئے اس طرح کی گورنمنٹ سیکورٹیز کے اصل صارف یا اس کے بعد کے ہولڈر کو اپنے بینک کھاتے کی متعلقہ تفصیلات کافی پہلے دستیاب کرانا ہوں گی۔ تاہم مطلوبہ بینک کھاتے کی تفصیلات دستیاب نہ ہونے کی صورت میں /یا الیکٹرونک طریقے سے رقوم کی وصولی کی اجازت نہ ہونے پر ادائیگی کے لئے مقررہ تاریخ پر قرض کی ادائیگی میں آسانی کے لئے ہولڈرز سیکورٹیز پبلک ڈیبٹ آفس، سرکاری خزانے/ ذیلی سرکاری خزانے اور اسٹیٹ بینک آف انڈیا کی برانچوں  میں مقررہ تاریخ سے 20 دن قبل ادا کرسکتے ہیں۔
ڈسچارج ویلیو کی وصولی کے عمل کی مکمل تفصیلات مذکورہ بالا کسی بھی ادائیگی دفتر سے حاصل کی جاسکتی ہیں۔
صحت اور خاندانی بہبود کی وزارت
ہندستان میں کووڈ-19ٹیکہ کاری کی مجموعی تعداد 110.79 کروڑ کے نشانے کو پار گئی
گزشتہ 24 گھنٹوں کے دوران 53.81 لاکھ سے زیادہ ٹیکے لگائے گئے
شفایابی کی شرح اس وقت 98.26 فی صد ہے
گزشتہ 24 گھنٹوں کے دوران 12,516 نئے معاملات سامنے آئے
ہندستان میں اس وقت مریضوں کی تعداد  ہے جو کہ 267 دنوں میں کم ترین ہے
یومیہ مثبت معاملات کی شرح  ہے جو کہ گزشتہ 49 دنوں سے لگاتار 2 فی صد سے کم ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 53,81,889 لوگوں کو کووڈ کے ٹیکے لگائے گئے۔ جس کے ساتھ ہی ہندستان میں کووڈ کی ٹیکہ کاری کی مجموعی تعداد 110.79 کروڑ  کو پار گئی۔ یہ ٹیکہ کاری 1,13,18,816 سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
طبی کارکنان
|
|
پہلی خوراک
|
|
1,03,80,018
|
|
دوسری خوراک
|
|
93,07,096
|
|
صف اول کے کارکنان
|
|
پہلی خوراک
|
|
1,83,73,522
|
|
دوسری خوراک
|
|
1,61,23,036
|
|
18 سے 44 سال کی عمر کے افراد
|
|
پہلی خوراک
|
|
42,92,51,634
|
|
دوسری خوراک
|
|
16,30,73,557
|
|
44 سے 59 سال کی عمر کے افراد
|
|
پہلی خوراک
|
|
17,75,00,331
|
|
دوسری خوراک
|
|
10,27,21,593
|
|
60 سال سے زیادہ عمر کے افراد
|
|
پہلی خوراک
|
|
11,12,54,170
|
|
دوسری خوراک
|
|
6,99,66,268
|
|
میزان
|
|
1,10,79,51,225
گزشتہ 24 گھنٹو ں کے دوران 13,155 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر 3,38,14,080 ہوگئی۔
نتیجہ کے طور پر ہندستان میں شفایابیوں کی شرح اس وقت 98.26 فی صد ہے۔
مرکز اور ریاستوں /مرکز کے زیر انتظام علاقوں کی پائیدار اور مشترکہ کوششوں کی بنا پر یومیہ نئے معاملات 50 ہزار سے نیچے رہنے کا رجحان پایا جاتا ہے اور یہ رجحان اس وقت لگاتار 138 دنوں سے قائم ہے۔
گزشتہ 24 گھنٹوں کے دوران 12,516 نئے معاملات سامنے آئے۔
اس وقت مریضوں کی تعداد 1,37,416 ہے جو کہ 267 دنوں میں سب سے کم سطح ہے۔ اس وقت مریضوں کی مجموعی تعدادملک میں مثبت معاملات کی مجموعی تعداد کا 0.40 فی صد ہے۔ جو مارچ 2020 سے اب تک کی کم ترین شرح ہے۔
ٹیسٹنگ کی صلاحیت نے ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 11,65,286 ٹیسٹ کئے گئے۔ ہندستان میں اب تک مجموعی طور پر 62.10 کروڑ سے زیادہ  ٹیسٹ منعقد کئےگئے ہیں۔
اس وقت جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،ہفتہ وار مثبت معاملات کی شرح 1.10 فی صد پر قائم ہے جو کہ اس وقت گزشتہ 49 دنوں سے 2 فی صد سے نیچے رہی ہے۔ یومیہ مثبت معاملات کی شرح 1.07 فیصد ریکارڈ کی گئی۔یومیہ مثبت معاملات کی شرح گزشتہ 39 دن سے لگاتار 2 فیصد سے نیچے رہی۔ جبکہ اب یہ لگاتار 74دنوں سے 3فیصد سے نیچے ہے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 202.79 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 25,75,389 ٹیکے لگائے گئے۔
ہندوستان میں سردست زیر علاج مریضوں کی تعداد 1,25,076 ہے۔
فی الحال زیر علاج مریضوں کی شرح 0.28 فیصد ہے۔
سردست ملک میں شفایابی کی شرح 98.53 فیصد ہے۔
گزشتہ 24 گھنٹوں کے دوران19,431,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,35,55,041 ہوگئی ہے۔
پچھلے 24 گھنٹوں کے دوران 16,299 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((4.58 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 87.92 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,56,153 ٹیسٹ کئے گئے۔
وزارت دفاع
انڈومان اور نکوبار کمان کے، 08 اکتوبر 21 کو،21 ویں یوم تاسیس پر، سی ڈی ایس کا پیغام
نئی دہلی،8 اکتوبر2021: میں، ہندوستان کی واحد کواڈ سروس، مربوط تھیٹر کمان کے 21 ویں یوم تاسیس کے موقع پر، کمانڈر انچیف اور انڈومان اور نکوبار جزائر میں تعینات بری فوج ، بحریہ ، فضائیہ اور کوسٹ گارڈ کی تمام صفوں کو سلام اور مبارکباد پیش کرتا ہوں۔
ہماری مشرقی سرحدوں کی حفاظت کرتے ہوئے جبکہ دنیا کے کچھ اہم ایس ایل او سیز میں اپنا دائرہ کو وسعت دیتے ہوئے، ان جزیروں کے جغرافیائی محل وقوع نے انہیں قوم کے لیے ایک اہم ترین اسٹریٹجک علاقہ بنا دیا ہے۔ ہماری قوم کی ’ایکٹ ایسٹ‘ پالیسی کو مضبوط بنانے کے مقصد کے ساتھ اپنی صلاحیتوں میں اضافہ کرتے ہوئے نہ صرف ان قومی اسٹریٹجک جزیروں اور اس کے وسیع سمندری علاقے پر ہمارے قومی مفادات کا دفاع کرنے کے علاوہ دشمن قوتوں کو روکنے کے لیے ، انڈومان اور نکوبار کمان 08 اکتوبر 2001 کو تشکیل دی گئی تھی۔ پچھلی دو دہائیوں کے دوران فوج ، بحریہ اور فضائیہ کے کمانڈر انچیف کی قابل قیادت میں، ٹیموں نے لگاتار اس مکملاورجامع نیز مربوط کمان کوقائم رکھا ہے۔ آج کمان ایک طاقتور قوت کے طور پر فخر کرتی ہے جس کا شمار ایک ایسے خطے میں کیا جاتا ہے جو دنیا کے نقشے پر شدید ترین سیکورٹی کے تحت رہتاہے۔
کمان اپنے مینڈیٹ پر قائم رہی ہے اور مختلف طرح کے خطرات کا سامنا کرنے اور ان سے نمٹنے کے لیے چوکنا اور تیار ہے۔ اس نے نہ صرف انتہائی مشکل حالات میں جوش اور ولولہ کے ساتھ اپنے کردار اور کام کو بخوبی انجام دیا ہے بلکہ پڑوسی ممالک کے ساتھ علاقائی فوجی تعاون بڑھانے میں بھی اہم کردار ادا کیا ہے۔ اس نےتصور کی ایک کٹھالی تشکیل کی ہے۔ کمان، کامیابی کے ساتھ مسلح افواج کے تھیٹرائزیشن کے لیے ایک اہم، مربوط اور عملی طور پر موثر مثالی نمونے میں تبدیل ہو چکی ہے۔ یہ تجربات ہمیں مزید انضمام کی راہ دکھائیں گے۔
میں ماضی اور حال کے تمام افسران اور اہلکاروں کی ان کی کامیابیوں کے لیے اور کمان کے نعرے ’’اشتراک کے ذریعے فتح ‘‘پر قائم رہنے کے لیے تعریف کرتا ہوں۔ اس اہم موقع پر، میں، اے این سی کے تمام خاندانوں کو اپنی نیک خواہشات اور مبارکباد پیش کرنا چاہتا ہوں، جو خاموشی کے ساتھ یکساں حصہ رسدی کرتے ہیں۔
الیکٹرانکس اور اطلاعات تکنالوجی کی وزارت
سیمی کنڈکٹر چپس کا پروڈکشن
الیکٹرانکس اور اطلاعاتی ٹیکنالوجی کے وزیر مملکت جناب راجیو چندر شیکھر نے آج راجیہ سبھا میں ایک سوال کے تحریری جواب میں بتایا کہ حکومت مجموعی طور پر سیمی کنڈکٹر ایکو سسٹم تیار کرنے کے اپنے اہم مقصد پر بہت زیادہ توجہ مرکوز کر رہی ہے اور اس بات کو یقینی بنا رہی ہے کہ یہ ہندوستان کے تیزی سے پھیلتے ہوئے الیکٹرانکس مینوفیکچرنگ اور اختراع کے ایکو سسٹم کو متحرک کرے۔ حکومت نے ملک میں سیمی کنڈکٹر اور ڈسپلے مینوفیکچرنگ ایکو سسٹم کی ترقی کے لیے 76,000 کروڑ روپے کے مجموعی اخراجات کے ساتھ سیمی کان انڈیا پروگرام کو منظوری دی ہے۔ اس پروگرام کو پہلے ہی سیمی کنڈکٹر ایکو سسٹم قائم کر لینے والے اور جدید نوڈ ٹیکنالوجیز کی ملکیت والی کمپنیوں کی کم تعداد والے ممالک کی طرف سے پیش کردہ زبردست ترغیبات کے پیش نظر مزید ترمیم کی گئی ہے۔ ترمیم شدہ پروگرام کا مقصد سیمی کنڈکٹرز، ڈسپلے مینوفیکچرنگ اور ڈیزائن ایکو سسٹم میں سرمایہ کاری کرنے والی کمپنیوں کو مالی مدد فراہم کرانا ہے۔ یہ عالمی الیکٹرانکس ویلیو چینز میں ہندوستان کی بڑھتی ہوئی موجودگی کی راہ ہموار کرے گا۔
مذکورہ پروگرام کے تحت درج ذیل چار اسکیمیں شروع کی گئی ہیں:
- الیکٹرانکس مینوفیکچرنگ ایکو سسٹم کو مضبوط بنانے اور ایک قابل اعتماد ویلیو چین قائم کرنے میں مدد کے لیے ملک میں سیمی کنڈکٹر ویفر فیبریکیشن کی سہولیات کے قیام کے لیے بڑی سرمایہ کاری کو راغب کرنے کے واسطے ہندوستان میں سیمی کنڈکٹر فیبس کے قیام کے لیے ترمیم شدہ اسکیم۔ یہ اسکیم ہندوستان میں سلی کون سی ایم او ایس پر مبنی سیمی کنڈکٹر فیب کے قیام کے لیے پروجیکٹ کی لاگت کے 50 فیصد کی مالی معاونت کو برابری کی بنیاد پر فراہم کرتی ہے۔
- الیکٹرانکس مینوفیکچرنگ ایکو سسٹم کو مضبوط بنانے کے لیے ملک میں ٹی ایف ٹی- ایل سی ڈی یا امولیڈ پر مبنی ڈسپلے پینلز کی تیاری کے لیے بڑی سرمایہ کاری کو راغب کرنے کے واسطے ہندوستان میں ڈسپلے فیبس کے قیام کے لیے ترمیم شدہ اسکیم۔ یہ اسکیم ہندوستان میں ڈسپلے فیبس کے قیام کے لیے برابری کی بنیاد پر پروجیکٹ کی لاگت کے 50 فیصد تک کی مالی معاونت فراہم کراتی ہے۔
- ’بھارت میں کمپاؤنڈ سیمی کنڈکٹرز / سلی کون فوٹونکس / سینسر فیب / ڈسکریٹ سیمی کنڈکٹرز فیب اور سیمی کنڈکٹر اسمبلی، ٹیسٹنگ، مارکنگ اور پیکجنگ  / او ایس اے ٹی کی سہولیات کے قیام کے لیے ترمیم شدہ اسکیم کے تحت بھارت میں کمپاؤنڈ سیمی کنڈکٹرز / سلی کون فوٹونکس / سینسر  فیب / دسکریٹ سیمی کنڈکٹر فیب اور سیمی کنڈکٹر اے ٹی ایم پی / او ایس اے ٹی سہولیات کے قیام کے لیے برابری کی بنیاد پر سرمایہ اخراجات کے 50 فیصد کی مالی مدد فراہم کرا ئی جاتی ہے۔
- سیمی کون انڈیا فیوچر ڈیزائن: ڈیزائن لنکڈ انسینٹیو  اسکیم’ مالی ترغیبات، ترقی کے مختلف مراحل میں بنیادی ڈھانچے کو ڈیزائن کرنے کی مدد اور انٹیگریٹڈ سرکٹس  ، چپ سیٹس، سسٹم آن چپس  ، سسٹمز اور آئی پی کورس اور سیمی کنڈکٹر لنکڈ ڈیزائن کے لیے سیمی کنڈکٹر ڈیزائن کو نافذ کرنے کے واسطے مالیاتی ترغیب فراہم کراتی ہے۔ یہ اسکیم اہل اخراجات کے 50 فیصد تک کا ’’پروڈکٹ ڈیزائن لنکڈ انسینٹیو ‘‘ فراہم کرتی ہے جس کی آخری حد فی ایپلی کیشن 15 کروڑ روپے ہے اور ’’نفاذ سے لنکڈ مراعات‘‘ 5 سال کے دوران خالص فروخت کے ٹرن اوور کے 6 فیصد سے 4 فیصد تک فراہم کرتی ہے۔ جس کی آخری حد فی ایپلی کیشن 30 کروڑ روپے ہے۔
مذکورہ اسکیموں کے علاوہ، حکومت نے سیمی کنڈکٹر لیبارٹری، موہالی کو براؤن فیلڈ فیب کے طور پر جدید بنانے کی بھی منظوری دی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-13576
(Visitor Counter : 62
وزارت اطلاعات ونشریات
ذرائع ابلاغ کے شعبے میں تعاون پر تبادلۂ خیال کے لئے روسی وفد نے اطلاعات و نشریات کی وزارت کا دورہ کیا
ذرائع ابلاغ کے شعبے میں تعاون کے لئے سالانہ ہند – روس فورم کی تجویز
نئی دہلی، 4 اپریل / ڈجیٹل میں ترقی ، مواصلات اور ذرائع ابلاغ کے روس کے نائب وزیر جناب ایلیکسی والن کی سربراہی میں ایک روسی وفد نے آج اطلاعات و نشریات کی وزارت کے سکریٹری جناب امت کھرے کے ساتھ میٹنگ کی ۔ اس وفد میں ہندوستان میں روسی فیڈریشن کے سفیر جناب نیکولے کُداشیو اور دیگر افراد بھی شامل تھے ۔
میٹنگ کے دوران متفقہ طور پر اس بات پر رضا مندی ظاہر کی گئی کہ میڈیا کے شعبے میں تعاون کے لئے سالانہ ہند – روس فورم کا ہندوستان اور روس میں باری باری اہتمام کیا جائے تاکہ میڈیا اور تفریحی سیکٹر میں دونوں ملکوں کے درمیان تعاون کے عمل کو منظم بنایا جا سکے ۔ ٹیلی ویژن ، نیوز ایجنسیاں ، ڈجیٹل ڈسٹری بیوشن پلیٹ فارمس ، نیو میڈیا ، نیوز گیدرنگ ، پروگراموں کی مشترکہ تیاری ، متن کے تبادلے اور پیشہ ور افراد کے تبادلے کے اشتراک کے ممکنہ شعبوں کے طور پر نشاندہی کی گئی ہے ۔
میٹنگ میں دونوں ملکوں کے نو جوان صحافیوں کے درمیان مضبوط رابطے پیدا کرنے کی ضرورت کو بھی اجاگر کیا گیا ۔
تبادلۂ خیال کے دوران اطلاعات و نشریات کی وزارت میں سکریٹری جناب امت کھرے نے کہا کہ اس سال کے آخر میں ہونے والا انٹرنیشنل فلم فیسٹیول آف انڈیا کا گولڈن جوبلی ایڈیشن بہت سے ملکوں کو ایک موقع فراہم کرے گا کہ وہ ایک عالمی پلیٹ فارم پر اپنی تخلیق اور سینما صلاحیتوں کو پیش کریں ۔ انہوں نے فیسٹیول میں شرکت کے لئے روسی وفد کو بھی مدعو کیا ۔
روس کے نائب وزیر اعظم اور روسی وفد کے سربراہ جناب ایلیکسی والن نے روس میں ہندوستانی فلموں کی زبردست مقبولیت کے بارے میں گفتگو کی اور کہا کہ روس میں فی الحال 24 گھنٹے کے چینل ہندوستانی فلموں کے لئے ہی وقف کئے گئے ہیں ۔ میٹنگ میں پرسار بھارتی کے چیف ایگزیکیٹیو آفیسر جناب ششی شیکھر ویمپتی ، پی آئی بی کے پرنسپل ڈی جی جناب ستانشو کار ، اطلاعات و نشریات کی وزارت میں جوائنٹ سکریٹری جناب وکرم سہائے ، دور درشن کی ڈائریکٹر جنرل محترمہ سُپریا ساہو ، آل انڈیا ریڈیو کے ڈائرکٹر جنرل جناب ایف شہریار ، ڈی ڈی نیوز کے ڈی جی جناب مینک اگروال ، فلم فیسٹیول کے ڈائریکٹوریٹ کے ایڈیشنل ڈی جی جناب چیتنیا پرساد اور اے آئی آر نیوز کی ایڈیشنل ڈی جی محترمہ جے پی مٹو سنگھ شامل تھیں ۔
U. No. 1770
(Visitor Counter : 53
مواصلات اور اطلاعاتی ٹیکنالوجی کی وزارت
مرکزی وزیر جناب اشونی ویشنو نے آج سنچار ساتھی پورٹل کا آغاز کیا
صارفین کی حفاظت اور وزیر اعظم جناب نریندر مودی کے ڈیجیٹل انڈیا کے وژن کا ایک لازمی حصہ ہے۔ اس ویژن کو پورا کرنے کے لیے، مواصلات، ریلویز اور الیکٹرانکس اور انفارمیشن ٹیکنالوجی کے وزیر جناب اشونی ویشنو نے آج سنچار ساتھی پورٹل کا آغاز کیا۔
اس موقع پر خطاب کرتے ہوئے جناب اشونی ویشنو نے کہا کہ وزیر اعظم کے وژن کو آگے بڑھانے کے لیے آج تین اصلاحات نافذ کی جا رہی ہیں۔
- سی ای آئی آر  - چوری شدہ/گم شدہ موبائلز کو بلاک کرنے کے لیے۔
- اپنا موبائل کنکشن جانیں - اپنے نام پر رجسٹرڈ موبائل کنکشن جاننے کے لیے۔
- اے ایس ٹی آر  فراڈ کرنے والے صارفین کی شناخت کے لیے۔
جناب اشونی ویشنو نے کہا کہ موبائل فون کا غلط استعمال شناختی دستاویزات کی چوری، جعلی کے وائی سی ، بینکنگ فراڈ جیسے مختلف سرگرمیاں دھوکہ دہی کی سبب بن سکتی ہیں۔ اس پورٹل کو اسی طرح کے فراڈ سے بچنے کے لیے تیار کیا گیا ہے۔ انہوں نے کہا کہ صارف کا تحفظ بھی ٹیلی کام بل کے مسودے کا ایک اہم حصہ ہے۔
سنچار ساتھی پورٹل کا استعمال کرتے ہوئے، اب تک 40 لاکھ سے زیادہ دھوکہ دہی والے کنکشن کی نشاندہی کی جا چکی ہے اور اب تک ایسے 36 لاکھ سے زیادہ کنکشن بند کیے جا چکے ہیں۔
جناب اشونی ویشنو نے صارفین سے اپیل کی کہ وہ پورٹل پر جا کر خدمات حاصل کریں۔ پورٹل کا لنک یہ ہے – https://sancharsaathi.gov.in
۔۔۔۔
ش ح۔ا س۔ ت ح ۔
16.05.2023
U–5191
(Visitor Counter : 58
وزیراعظم کا دفتر
وزیر اعظم نے احمد آباد میں گجرات پنچایت مہا سمیلن سے خطاب کیا
”آج جب ہم امرت مہوتسو منا رہے ہیں، ہمیں باپو کے ’گرامین وکاس‘ کے خواب کو پورا کرنا چاہیے“
”ڈیڑھ لاکھ پنچایتی نمائندوں کے ساتھ تبادلہ خیال کرنے سے بڑھ کر ہندوستانی جمہوریت کی مضبوطی کی علامت کچھ بھی نہیں ہے“
وزیر اعظم جناب نریندر مودی نے آج احمد آباد میں گجرات پنچایت مہا سمیلن سے خطاب کیا۔ اس تقریب میں ریاست بھر سے پنچایتی راج کے نمائندوں نے شرکت کی۔
وزیر اعظم نے کہا کہ گجرات باپو اور سردار ولبھ بھائی پٹیل کی سرزمین ہے۔ انھوں نے کہا کہ باپو نے ہمیشہ دیہی ترقی، خود انحصار گاؤں کی بات کی۔ آج جب ہم امرت مہوتسو منا رہے ہیں، تو ہمیں باپو کے ’گرامین وکاس‘ کے خواب کو پورا کرنا چاہیے۔
وزیر اعظم نے عالمی وبا کے نظم و ضبط اور اچھے انتظام کے لیے گجرات کی پنچایت اور دیہاتوں کے کردار کی تعریف کی۔ انھوں نے یہ بھی کہا کہ گجرات میں خواتین پنچایت نمائندوں کی تعداد مرد نمائندوں سے زیادہ ہے۔ انھوں نے کہا کہ ڈیڑھ لاکھ پنچایتی نمائندوں کے ایک ساتھ مشاورت کرنے کی حقیقت سے بڑھ کر ہندوستانی جمہوریت کی مضبوطی کی علامت کوئی نہیں ہے۔
وزیر اعظم نے اس سلسلے میں پنچایت ممبران کی رہنمائی کی کہ کس طرح چھوٹے لیکن انتہائی بنیادی اقدامات کے ساتھ گاؤں کی ترقی کو یقینی بنایا جائے۔ انھوں نے اپنے اسکول کی سالگرہ یا یوم تاسیس منانے کا مشورہ دیا۔ اس کے ذریعہ، انھوں نے اسکول کے کیمپس اور کلاسوں کو صاف کرنے اور اسکول کے لیے اچھی سرگرمیاں انجام دینے کا مشورہ دیا۔ یہ کہتے ہوئے کہ ملک اگست 23 تک آزادی کا امرت مہوتسو منا رہا ہے، انھوں نے اس مدت کے دوران گاؤں میں 75 پربھاتفیری  نکالنے کا مشورہ دیا۔
آگے بڑھتے ہوئے، انھوں نے اس مدت کے دوران 75 پروگرام منعقد کرنے کا مشورہ دیا جس میں گاؤں کی پوری آبادی کو اکٹھا ہونا چاہیے اور گاؤں کی مجموعی ترقی کے بارے میں سوچنا چاہیے۔ ایک اور تجویز کا اضافہ کرتے ہوئے انھوں نے کہا کہ دیہاتوں کو ہندوستان کی آزادی کے 75 سال کی یاد میں 75 درخت لگا کر ایک چھوٹا سا جنگل بنانا چاہیے۔ ہر گاؤں میں کم از کم 75 کسان ہونے چاہئیں جو قدرتی طریقے سے کھیتی باڑی کرتے ہیں۔ انھوں نے کہا کہ زمین کو کھادوں اور کیمیکلز کے زہر سے نجات دلائی جائے۔ وزیر اعظم نے مزید کہا کہ بارش کے پانی کو محفوظ کرنے کے لیے 75 تالاب بنائے جائیں تاکہ زیر زمین پانی کی سطح بلند ہو اور گرمی کے دنوں میں اس سے مدد ملے۔
انھوں نے یہ بھی مشورہ دیا کہ اس بات کو یقینی بنایا جائے کہ ایک بھی مویشی کو ویکسین سے محروم نہ رکھا جائے تاکہ انھیں پاؤں اور منہ کی بیماری سے بچایا جا سکے۔ وزیر اعظم نے ان سے پنچایت گھر اور گلیوں میں بجلی کی بچت کے لیے ایل ای ڈی بلب کو اپنانے کی بھی اپیل کی۔ انھوں نے پنچایت ممبران کو مشورہ دیا کہ ایک ممبر دن میں کم از کم ایک بار 15 منٹ کے لیے مقامی اسکول کا دورہ کرے تاکہ گاؤں کا اسکول سخت نگرانی میں رہے اور تعلیم اور صفائی کے اچھے معیار کو برقرار رکھا جا سکے۔ انھوں نے پنچایت اراکین سے اپیل کی کہ وہ کامن سروس سینٹرز  سے زیادہ سے زیادہ فائدہ اٹھانے کے لیے لوگوں کو بیدار کریں۔ اس سے لوگوں کو ریلوے بکنگ وغیرہ کے لیے بڑے شہروں کا دورہ کرنے سے بچنے میں مدد ملے گی۔ آخر میں وزیر اعظم نے پنچایت ممبران کو مشورہ دیا کہ وہ اس بات کو یقینی بنائیں کہ اسکول میں کوئی ڈراپ آؤٹ نہ ہو اور کوئی بھی بچہ اسکول یا آنگن واڑی میں داخلے سے چھوٹ نہ جائے۔ وزیر اعظم نے موجود پنچایت ممبران سے وعدے لیے جنھوں نے زبردست تالیوں کے ساتھ اس کی تائید کی۔
مکانات اور شہری غریبی کے خاتمے کی وزارت
امرت2.0 میں شہروں کو پانی کے اعتبار سے محفوظ بنانے کے لئے پانی کی سرکلراکنومی کا تصور
حکومت نے یکم اکتوبر 2021 کو اٹل بہاری شہری کایا پلٹ مشن 2.0 کا آغاز کیا تھا جو پانچ سال کے لئے ۔ یعنی 22-2021 مالی سال سے 26-2025۔ کے مالی سال تک کے لئے ہے۔ امرت۔2.0 کا مقصد تمام نامور شہروں میں باقاعدہ نلوں کے ذریعہ پانی کی لازمی فراہمی اور پانچ سو امرت شہروں میں سیوریج /سیپٹیج بندوبست کرنا ہے۔ شہروں کو پانی کے اعتبار سے محفوظ بنانا اور اس طرح شہریوں کی زندگی میں آسانی لانا اس مشن کا اہم مقصد ہے۔ AMRUT-2.Oشہروں میں پانی کی سرکلر اکنومی کا نظم کرے گا۔ سٹی واٹربیلنس منصوبوں کے شناخت کردہ پروجیکٹوں پر مبنی یہ مشن پانی کی سرکلر اکنومی کے ذریعہ شہروں کو پانی کے اعتبار سے محفوظ بنانے کے لئے پرعزم ہے۔
مشن میں شہریوں کی زندگی میں آسانی پیدا کرنے کے لئے اصلاح کا ایجنڈا موجود ہے جس میں غیر محصول پانی، استعمال شدہ پانی کے دوبارہ استعمال کا بندوبست، آبی ذخیروں میں نئی جان ڈالنا وغیرہ شامل ہیں۔
امرت2.0 کے دیگر جزیات اس طرح ہیں:۔
- 1۔شہروں/قصبوں کے دمیان صحت مند مقابلے کی حوصلہ افزائی کرتے ہوئے پانی کی مساوانہ تقسیم، استعمال شدہ پانی کا دوبارہ استعمال اور آبی ذخیروں کی میپنگ کے لئے پے جل سرویکشن۔
- 2۔ پانی کے شعبے میں تازہ ترین عاملی ٹیکنالوجیز کو بروئے کار لانے کے لئے ٹیکنالوجی سب مشن فارواٹر۔
- 3۔ پانی بچانے کے لئے عوام میں بیداری لانے کی اطلاعات ، تعلیم اور مواصلات کی مہم
امرت 2.0 کا ابتدائی خاکہ 29900 کروڑ روپے ہے جس میں پانچ سال کے لئے مرکز کا امرت کے جاری پروجیکٹوں کے لئے مارچ 2023 تک 22000 کروڑ روپے کی فنڈنگ بھی شامل ہے۔
ہاؤسنگ اور شہری امور کے وزیر مملکت جناب کوشل کشور نے آج راجیہ سبھا میں ایک تحریری جواب میں یہ اطلاع دی۔
سٹرک ٹرانسپورٹ اور شاہراہوں کی وزارت
سڑک نقل و حمل کی وزارت نے بسوں میں معذور دوست خصوصیات پر مبنی دیویانگ فرینڈلی ساز و سامان جاری کرنے کا حکم جاری کیا
نئی دلّی، 30 دسمبر / سڑک نقل و حمل اور شاہراہوں کی وزارت نے بسوں میں سینٹرل موٹر وہیکلز رول میں ترمیم کے لئے دیویانگ فرینڈلی فیچر یعنی معذور دوستانہ خصوصیات پر مشتمل نو ٹی فکیشن جی ایس آر 959  27 دسمبر، 2019 کو جاری کیا ہے۔ یہ ترمیم معذوروں کے لئے نشستوں میں ترجیح، اشارات، بیساکھیاں، چھڑی، واکر وغیرہ کی سہولیات، ہینڈ ریل، سہارا، ترجیحی نشستوں کا کنٹرول، وہیل چیئر،اینٹری / ہاؤس نگ / لاکنگ اور معذوروں کے لئے پہئیے والی کرسیاں فراہم کرانے کے لئے کی گئی ہے۔ دیگر صلاحیتوں کے حامل معذور مسافروں کے لئے یہ سہولیات چیک کی جائیں گی اور بسوں کے فٹ نیس معائنے کے وقت انہیں یقینی بنایا جائے گا۔
یہ ترمیم یکم مارچ، 2020 سے عمل میں آئے گی۔
سینٹرل موٹر وہیکلز رولز، 1989 میں ترمیم کا خاکہ نوٹی فکیشن نمبر جی ایس آر 523  مورخہ 24 جولائی، 2019 کو شائع کیا گیا تھا، تا کہ لوگوں کے اعتراضات اور آراء موصول کی جا سکیں۔ عوام کی جانب سے اعتراضات اور مشورے و آراء موصول ہونے اور اس پر غور کرنے کے بعد مذکورہ نوٹی فکیشن جاری کیا گیا ہے۔
۔۔۔۔۔۔
U. 6078
(Visitor Counter : 60
وزارت دفاع
ہند-فرانس کی فضائی مشق گروڈ- VII جودھپورکےایئر فورس اسٹیشن میں اختتام پذیر
ہندوستانی فضائیہ اور فرانسیسی فضائی و خلائی فوج  کے درمیان دو طرفہ فضائی مشق کا ساتواں ایڈیشن، ’’ فضائی مشق گروڈ- VII ‘‘12 نومبر 2022 کو جودھپور ایئر فورس اسٹیشن میں اختتام پذیر ہوا۔
ایف اے ایس ایف نے رافیل جنگی طیارے اور اے-330 ملٹی رول ٹینکر ٹرانسپورٹ  طیارے کے ساتھ مشق میں حصہ لیا، جبکہ ہندوستانی فضائیہ کےدستے میں ایس یو-30 ایم کے آئی ، رافیل ، ایل سی اے تیجس اور جگوار جنگی طیارے شامل تھے۔ اس جنگی دستے کو ہندوستانی فضائیہ کے فلائٹ ریفیولنگ ایئر کرافٹ، اے ڈبلیو اے سی ایس اور اے ای ڈبلیو اینڈ سی کے ساتھ ساتھ ایم آئی-17ہیلی کاپٹروں اورحال ہی میں شامل کیے گئے ایل سی ایچ ’پرچنڈ‘ کا تعاون حاصل ہوا۔
’’ فضائی مشق گروڈ-VII ‘‘نے دونوں فضائی افواج کو پیشہ ورانہ تعامل اور آپریشنل معلومات اور تجربے کے اشتراک کا موقع فراہم کیا۔ مشق کے مختلف مراحل کی باریک بینی سے منصوبہ بندی اور عمل درآمد کے ساتھ، ہندوستانی فضائیہ اور فرانسیسی فضائی و خلائی فوج کے اہلکاروں کو حقیقت پسندانہ ہوائی جنگی نقالی اور اس سے منسلک جنگی سپورٹ آپریشن کا تجربہ فراہم کیا گیا۔ اس نے حصہ لینے والے دستوں کو ایک دوسرے کے بہترین طریقوں کے بارے میں قیمتی بصیرت فراہم کرتے ہوئے وسیع پیمانے پر بات چیت میں مشغول ہونے کے قابل بنایا۔ مشق نے دونوں ممالک کی فضائیہ کے اہلکاروں کے درمیان ثقافتی تبادلے کا ایک پلیٹ فارم بھی فراہم کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
12452
(Visitor Counter : 64
بجلی کی وزارت
ایم این آر ای نے پی ایم کُسُم اسکیم کے تحت رجسٹریشن کی دعوت دیتے ہوئے دھوکہ دینے والی ویب سائٹس کے خلاف تازہ ایڈوائزری جاری کی
نئی دلّی ،10 جولائی / نئی اور قابلِ تجدید توانائی کی وزارت  نے آج پردھان منتری کسان ارجا سرکشا اُتھان مہا ابھیان  اسکیم کے تحت رجسٹریشن کا دعویٰ کرنے والی دھوکہ باز ویب سائٹس کے خلاف تازہ ایڈوائزری جاری کی ہے ۔ حال ہی میں یہ نوٹس کیا گیا ہے کہ غیر قانونی طور پر 2 نئی ویب سائٹس سامنے آئی ہیں ، جنہوں نے پی ایم کُسم اسکیم کے لئے رجسٹریشن پورٹل کا دعویٰ کیا ہے ۔ مذکورہ ویب سائٹ کا پتہ ہے ، https://kusum-yojana.co.in/ اور https://www.onlinekusumyojana.co.in/ ۔ ان ویب سائٹس کے پس پشت افراد عام لوگوں کو دھوکہ دے رہے ہیں اور ان جعلی پورٹل کے ذریعے حاصل ڈاٹا کا بےجا استعمال کر رہے ہیں ۔ ایسے میں ، جب کہ ایم این آر ای ، اِن ویب سائٹس کے پس پشت افراد کے خلاف کار روائی کر رہی ہے ، تمام امکانی فیض کنندگان اور عوام کو وزارت کی طرف سے مشورہ دیا گیا ہے کہ وہ اِن ویب سائٹ پر رقم یا ڈاٹا جمع نہ کرائیں ۔
خبروں کے پورٹلس کو بھی مشورہ دیا جاتا ہے کہ وہ سرکاری اسکیموں کے لئے رجسٹریشن کا پورٹل ہونے کا دعویٰ کرنے والی ویب سائٹس کو ڈجیٹل یا پرنٹ پلیٹ فارم پر شائع کرنے سے پہلے ، اُن کی تصدیق ضرور کریں ۔
اس بات کا ذکر کیا جا سکتا ہے کہ پی ایم کُسم اسکیم کی ایڈمنسٹریٹیو منظوری ایم این آر ای کے ذریعے 8 مارچ ، 2019 ء کو جاری کی گئی تھی ۔ اس اسکیم کے لئے رہنما خطوط 22 جولائی ، 2019 ء کو جاری کئے گئے تھے ۔ یہ اسکیم شمسی پمپ لگانے ، زرعی پمپوں کو موجودہ گرڈ سے شمسی توانائی لینے اور قابلِ تجدید توانائی کے گرڈ کنکشن لگانے کے لئے مدد فراہم کرتی ہے ۔ اسکیم کے آغاز کے بعد یہ پایا گیا کہ کچھ ویب سائٹ پی ایم کُسم اسکیم کے لئے رجسٹریشن پورٹل ہونے کا دعویٰ کر رہی ہیں ۔ عوام کو کسی بھی نقصان سے بچانے کے لئے ایم این آر ای نے پہلے بھی 18 مارچ ، 2019 ء اور 3 جون ، 2020 ء کو ایڈوائزری جاری کی تھی اور فیض حاصل کرنے والوں اور عوام کو مشورہ دیا تھا کہ وہ ایسی ویب سائٹس پر کسی بھی قسم کی رجسٹریشن فیس نہ جمع کرائیں اور اپنا ڈاٹا فراہم نہ کریں ۔
وزارت نے تمام فریقوں کو مطلع کہا ہے کہ پی ایم کُسم اسکیم متعلقہ ریاستوں میں مخصوص ایجنسیوں کے ذریعے نافذ کی جا رہی ہے ۔ ان ایجنسیوں کی تفصیلات ایم این آر ای کی ویب سائٹ www.mnre.gov.in پر دستیاب ہیں ۔ ایم این آر ای اپنی کسی بھی ویب سائٹ کے ذریعے فیض پانے والوں کا رجسٹریشن نہیں کرتی اور ایم این آر ای کا رجسٹریشن کا دعویٰ کرنے والا کوئی بھی پورٹل بنیادی طور پر گمراہ کن اور دھوکہ باز ہے ۔ اگر اس طرح کی اگر دھوکہ دینے والی کوئی ویب سائٹ کسی کی نظر میں آتی ہے تو اس کی رپورٹ ایم این آر ای کو کی جا سکتی ہے ۔
اسکیم میں شرکت کے لئے اہلیت سے متعلق معلومات اور نافذ کرنے کا طریقۂ کار ایم این آر ای کی ویب سائٹ www.mnre.gov.in پر دستیاب ہے ۔ دلچسپی رکھنے والے عام لوگ ایم این آر ای کی ویب سائٹ پر رجوع کر سکتے ہیں یا مفت ہیلپ لائن نمبر 1800-180-3333 ڈائل کر سکتے ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 3820
(Visitor Counter : 149